Bush: Al Qaida oslabljena, ali i dalje velika prijetnja
Govoreci o Iraku, americki predsjednik kaze da Amerika jos uvijek moze pobijediti u tom ratu
Predsjednik Bush je izjavio da je al-Qaida oslabljena ali da i dalje predstavlja prijetnju Sjedinjenim državama i drugim zemljama. On je to izjavio danas pred sastanak članova administracije vezano za novi izvještaj u kojem se navodi da je al-Qaida obnovila svoje sposobnosti na nivo koji nije zabilježen još od 2001. Zvaničnici navode da se u izvještaju Nacionalnog centra za borbu protiv terorizma kaže da je al-Qaida uspostavila sigurno utočište u Pakistanu nakon što je postignut mirovni sporazum između pakistanske vlade i plemenskih lidera u sjeverozapadnom dijelu Pakistana. Navodi se da je sporazumom učinkovito uklonjena prisutnost pakistanske vlade iz tog područja što je omogućilo teroristima da se infiltriraju. Američki zvaničnici kažu da nema vjerodostojnih, određenih obavještajnih informacija o bilo kakvom neposrednom terorističkom napadu na Sjedinjene države. Predsjednik Bush je inace danas govorio o Iraku, rekavaski izmedjuostalog da vjeruje da Sjedinjene države još uvijek mogu pobijediti u tom ratu , usprkos nedostatku napretka u nekim ključnim područjima. Govoreći nakon objavljivanja izvještaja o Iraku, kojeg zahtijeva Kongres, gospodin Bush je rekao da je postignut napredak po pitanju sigurnosti i da će to otvoriti vrata za napredak i na političkom frontu. Prijelazni izvještaj pokazuje zadovoljavajući napredak po 8 od 18 tačaka, nezadovoljavajuće rezultate u još 8 područja i pomiješane rezultate u dvije oblasti. Navodi se da nije postignut napredak u ključnim političkim pitanjima, kao što su podjela prihoda od nafte i političko pomirenje. Protivljenje predsjednikovoj strategiji da u Irak na privremenoj osnovi šalje dodatne snage sada uključuje sve veći broj članova njegove vlastite republikanske stranke. Demokrate u senatu su danas pozvale te republikance da podrže mjeru koju namjeravaju uvesti, a kojom se poziva na kompletno preispitivanje američke misije u Iraku. Amandman kojeg su predložili senatori Reid i Levin predlaže udaljavanje vojnika od vojnih operacija, njihovo ograničavanje na kontraobavještajne poslove, zaštitu američkih interesa i treniranje iračkih snaga.